Z A P I S N I K

32. sjednice Vijeća Mjesnog odbora Dugave,
održane 12. prosinca 2023.



Sjednica se održava 12. prosinca 2023. u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00 sati.

Nazočni članovi vijeća: Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Rosandić-Vujnović Alena. Stojaković Snežana 

Nenazočni članovi vijeća:	nema ih 



Ostali nazočni: 	Petra Crnko, stručna referentica lokalne samouprave
			

Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 31. radne sjednice MO Dugave (9 "za").  


	Nakon toga na prijedlog predsjednika Vijeće bez rasprave utvrđuje

DNEVNI RED

1. Prijedlog Financijskog plana Mjesnog odbora Dugave za 2024.
2. Prijedlog Plana malih komunalnih akcija Mjesnog odbora Dugave za 2024.
3. Pitanja, prijedlozi i obavijesti




Ad 1. Prijedlog Financijskog plana Mjesnog odbora Dugave za 2024.
	Predsjednik Vijeća predstavio je vijećnicima prijedlog Financijskog plana Mjesnog odbora Dugave za 2024. po stavkama s planiranim prihodima i rashodima u visini od 64.320,00 eura. U raspravi je istaknuto da vijećnici prihvaćaju predmetni prijedlog, koji je stavljen na glasanje i usvojen jednoglasno (9 "za").




FINANCIJSKI PLAN
Mjesnog Odbora Dugave
za 2024.

Članak 1.
Financijski plan Mjesnog odbora Dugave za 2024. (dalje u tekstu: Plan) sastoji se od:

PRIHODA:									64.320,00 €
RASHODA:									64.320,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	64.320,00

	6711
	PRIHODI ZA FINANCIRANJE RASHODA POSLOVANJA
	64.320,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	64.320,00

	Izvor 1.1. OPĆI PRIHODI I PRIMICI
	19.320,00

	3291
	NAKNADE ČLANOVIMA VIJEĆA MJESNOG ODBORA
	14.320,00

	3299
	OSTALI NESPOMENUTI RASHODI POSLOVANJA MJESNOG ODBORA
	5.000,00

	Izvor 4.1. PRIHOD OD KOMUNALNE NAKNADE
	45.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	45.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.













Ad. 2. Prijedlog Plana malih komunalnih akcija Mjesnog odbora Dugave za 2024.

Predsjednik Vijeća predstavio je vijećnicima prijedlog Plana malih komunalnih akcija Mjesnog odbora Dugave za 2024., kojim se u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Dugave, a koji nisu obuhvaćeni drugim programom i to u iznosu   od 45.000,00 eura. U raspravi je istaknuto da vijećnici prihvaćaju predmetni prijedlog, koji je stavljen na glasanje i usvojen jednoglasno (9 "za").



Plan malih komunalnih akcija
Mjesnog odbora Dugave za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Dugave, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 45.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Novi Zagreb - istok u 2024.



Ad 3. Pitanja, prijedlozi i obavijesti


Predsjednik Vijeća izvijestio je vijećnike o zavšetku i potpunoj realizaciji asfalterskih radova u ulici Sv. Mateja, na dionici prema središnjem objektu DV Tratinčica i pripadajućem parkiralištu, betoniranju podloge za postavljanje tobogana u parku kod Abramovićeve ulice, te o hodogarmu uređenja parka između Sarajevske i Čalogovićeve ulice. Vijećnica Alena Rosandić-Vujnović otvorila je temu o očitovanju komunalnog redara o postupcima prema vlasniku katastarskih čestica 1409/1 i 1409/3 k.o. Zaprudski Otok koje se nalaze u parkovnom dijelu naselja Dugave između križanja Ulice SR Njemačke i Vatikanske ulice, te je pritom iznijela kronologiju višegodišnjeg sudskog spora oko dokazivanja vlasništva nad predmetnim česticama.



	Dovršeno u 20.05 sati.

	Zapisnik izradio:
	Kruno Petrinović

	KLASA: 024-08/23-003/2249
URBROJ:  251-13-11-9/23-004-2

                                                           Predsjednik
Vijeća Mjesnog odbora Dugave
                                                                                                              Berislav Ptiček
         

